ગુજરાતના મુખ્યમંત્રી વિજય રૂપાણી લોકસભાની ચૂંટણી તૈયારીમાં લાગી ચૂક્યાં છે. હાઇકમાન્ડના આદેશ પછી તેઓ એક પછી એક લોકભોગ્ય જાહેરાતો કરી રહ્યાં છે. રાજ્યના ખેડૂતોના હિતમાં તેમણે સૂર્યશક્તિ કિસાન યોજના અમલમાં મૂકી છે. ખેડૂતોને સોલાર વીજળી પેદા કરવા માટેના ઇન્સેન્ટીવ આપ્યા છે. સારી બાબત છે. ખેડૂતો તેમની જરૂરી વીજળી વાપરી વધારાની વીજળી સરકારને વેચી શકશે પરંતુ ખેડૂતોના પાકને બજાર આપવામાં સરકારે વધારે ધ્યાન આપવાની જરૂર છે. મિડલમેનને દૂર કરી સીધા એન્ડ યુઝર્સ સુધી ખેડૂતો પહોંચે તે ઇચ્છનિય છે. એની સાથે ખેડૂતોને વૈશ્વિક બજારનો પણ લાભ આપવો જોઇએ કે જેથી ઉદ્યમશીલ ખેડૂતો તેમની પ્રોડક્ટ્સ વિદેશના બજારમાં વેચી શકે. અત્યારે ઓનલાઇન શોપિંગનો જમાનો છે તેથી કૃષિ અધિકારીઓએ રાજ્યના ખેડૂતોને જિલ્લા અને તાલુકા લેવલે એપ્લિકેશનનું નોલેજ આપે તો ખેડૂતો મિડલમેન સિવાય તેમની પેદાશો એમેઝોન અને ફ્લિપકાર્ટ જેવી એપની મદદથી વિશ્વના બજારમાં પહોંચાડી શકે. વધુ ઉત્પાદન ખેડૂતોને દેવાળિયા બનાવી દે છે અને ખેડૂત આપધાત કરવા પ્રેરાય છે, આ સ્થિતિ બંધ ત્યારે થશે જ્યારે ખેડૂતની બઘી ઉપજ બજારમાં વેચાઇ જાય...